# Liternatura

La liternatura és un tipus d'escriptura en prosa de no ficció o de ficció, o bé de poesia, que versa sobre el medi natural. Aquesta escriptura de la natura engloba una gran varietat d'obres, que van des d'aquelles que posen èmfasi en fets de la història natural, com ara les guies de camp, fins a aquelles en què predomina la interpretació filosòfica. Inclou assaigs d'història natural, poesia, assaigs de solitud o de fuga, així com escrits de viatges i aventures.
La liternatura sovint es basa en informació científica i fets sobre el món natural, s'escriu sovint en primera persona i incorpora observacions personals i reflexions filosòfiques sobre la natura.

## Història

La liternatura moderna es remunta a les obres d'història natural que van ser populars a la segona meitat del segle segle xviii i al llarg del segle xix. Una de les primeres figures importants va ser el naturalista i ornitòleg anglès Gilbert White (1720–1793), conegut sobretot per la seva Història natural de Selborne de 1789. William Bartram (1739–1823) també va ser un important naturalista estatunidenc pioner, el primer treball del qual, Bartram's Travels, es va publicar el 1791.
Altres escriptors representatius d'aquest subgènere literari són John James Audubon (1785–1851), Charles Darwin (1809–1882), Alfred Russel Wallace (1823–1913), Henry David Thoreau (1817-1862), conegut pel seu relat d'aïllament Walden, o la vida als boscos, Ralph Waldo Emerson (1803–1882) i John Muir (1838–1914).
Ja al segle xx, destaquen Aldo Leopold (1887–1948), Edward Abbey (1927–1989) i Rachel Carson (1907–1964), autora de Primavera silenciosa, publicat el 1962. El 2018, el British Council va oferir una beca educativa i a sis joves autors alemanys dedicats a la liternatura.
La novel·la d'Irene Solà, Canto jo i la muntanya balla, publicada el 2019, és una de les més venudes a la literatura catalana contemporània, ha estat traduïda a una vintena d'idiomes i el 2021 va ser la novel·la més prestada a la xarxa de biblioteques de Barcelona. El 2023, l'escriptor Gabi Martínez va publicar Delta, una crònica novel.lada sobre l'illa de Buda que es resisteix a desaparèixer sota el mar a causa de l'estat d'emergència climàtica.

## Referències

* ↑ Martínez, Gabi «La 'liternatura' arriba al català». El País [Madrid], 12-12-2019. ISSN: 1134-6582.
* ↑ París, Josep T. «10 llibres "nature writing" per connectar amb la natura aquest estiu». betevé, 31-07-2020. [Consulta: 7 gener 2024].
* ↑ «Catalunya migdia - L'emergència climàtica fa créixer l'interès pel "nature writing" - 3Cat». CCMA, 02-12-2019. [Consulta: 7 gener 2024].
* ↑ Lyon, Thomas Jefferson. This Incomparable Land: A Guide to American Nature Writing. Milkweed Editions, 2001. ISBN 978-1571312563.
* ↑ Gosse, Edmund. «"Gilbert White"». A: English Literature: From Milton to Johnson. Londres: William Heinemann, 1903, p. 375–378.
* ↑ Grafton, R. Quentin. Understanding the Environment: Bridging the Disciplinary Divides (en anglès). UNSW Press, 2005. ISBN 978-0-86840-912-2.
* ↑ White, Gilbert. The Natural History of Selborne: With Observations on Various Parts of Nature, and the Naturalist's Calendar (en anglès). J. Chidley, 1840.
* ↑ Bartram, William. The Travels of William Bartram, Naturalist Edition. Edited with Commentary and an Annotated Index by Francis Harper. University of Georgia Press, Athens, 1998, p118
* ↑ Squier, E.G.. Ancient Monuments of the Mississippi Valley. Washington, D.C.: Smithsonian Institution, 1848, p. 46.
* ↑ Gosse, Edmund. «CHARLES DARWIN». A: English Literature: From the Age of Johnson to the Age of Tennyson. Nova York: Macmillan Co, 1906, p. 298–302.
* ↑ Moreira, Marta. «'Nature writing', el género literario que nos ayuda a recuperar la capacidad de asombro» (en castellà), 27-04-2023. [Consulta: 7 gener 2024].
* ↑ «Rachel Carson». Science History Institute, 01-06-2016. [Consulta: 20 març 2018].
* ↑ «Writers by Nature: Stipendium». britishcouncil.de, 2018. [Consulta: 13 juliol 2018].
* ↑ «Nature writing o escriure la natura», 25-05-2021. [Consulta: 7 gener 2024].
* ↑ ARA. «'Canto jo i la muntanya balla', la novel·la més prestada», 25-01-2022. [Consulta: 19 abril 2023].
* ↑ «L'escriptor Gabi Martínez publica «Delta» després de la seua estada a l'illa de Buda». Aguaita.cat, 09-10-2023. [Consulta: 7 gener 2024].